Ħażna ta' aktar minn biljun lira Ingliża f'pittura għadha kif instabet fl-appartament malandat ta' Cornelius Gurlitt fi Munich. L-investigaturi rrappurtaw li fost il-pittura nstabu xogħlijiet mhux magħrufa ta' Matisse, Marc Chagall u Otto Dix. L-uffiċjali tad-Dwana li sabu dawn ix-xogħlijiet ta' pitturi 'modernisti', mill-ewwel ikkonfiskaw is-sejba mir-residenza ta' Gurlitt, li għandu 80 sena. Uħud mill-1,500 pittura – uħud minnhom b'valur eċċezzjonali – kienu rappurtati li nqerdu fin-nirien meta l-ajruplani tal-Alleati bbumbardjaw Dresden fl-1945. Siegfried Kloble, il-Kontrollur tad-Dwana fi Munich f'konferenza tal-aħbarijiet żvela li fost ix-xogħlijiet mhux magħrufa qabel hemm 'self portrait' ta' Dix, maħsub li sar fl-1919; pittura ta' mara, magħmul minn Matisse u xogħol allegoriku ta' Chagall. Il-kollezzjoni tinkludi wkoll pittura ta' Picasso, Auguste Renoir, Henri de Toulouse-Lautrec, Max Beckmann, Max Liebermann, Ernst Ludwig Kirchner u Carl Spitzweg. Appena l-pitturi kienu konfiskati, Gurlitt għeb, bil-pulizija tissuspetta li għandu flus bla rażan. Barra milli biegħ il-pittura ' The Lion Tamer ', biegħ ħafna pitturi oħra – xogħlijiet li ma ġibdux wisq attenzjoni – qabel mal-uffiċjali tad-Dwana Ġermaniża, interveniet.
Jaħrab wara sejba ta' pittura